Żewġ organizzazzjonijiet internazzjonali li jaħdmu fil-qasam tal-immigrazzjoni fl-aħħar jiem kienu involuti fit-tliet ijiem ta’ diskussjonijiet taħt il-patroċinju tal-President Marie Louise Coleiro Preca biex tkun indirizzata l-problema tal-immigrazzjoni speċjalment tat-tfal. Iż-żewġ agenziji wegħdu l-koperazzjoni teknika tagħhom waqt li d-diskussjonijiet mistennija jkomplu fil-ġimgħat li ġejjin. L-aġenzija tan-Nazzjonijiet Magħquda għar-Refuġjati il-UNHCR, flimkien mal-Organizzazzjoni Internazzjonali għall-imigrazzjoni l-IOM wegħdu li jappoġġjaw lil Malta biex jonoraw l-impenji Ewropej u internazzjonali billi jipprovdu appoġġ tekniku , taħriġ u qsim ta’ prassi tajba, b’mod partikolari fil-qasam tat-tfal refuġjati. L-IOM u l-UNHCR għamlu dan l-impenn f’sensiela ta’ diskussjonijiet li ġew ospitati mill-President ta’ Malta Marie Louise Coleiro Preca, li l-agenda ewlenija taghhom kienet it-tfal immigranti/ Matul dawn id-diskussjonijiet kemm IOM u l-UNHCR laqgħu l-impenn tal-Prim Ministru li t-tfal immgiranti ma jinżammux f’dentenzjoni tat-tfal u esprimew ir-rieda tagħhom li jkomplu l-ħidma mal-Awtoritajiet Maltin biex jipprovdu aktar appoġġ. Iż-żewġ organizzazzjonijiet internazzjonali spjegaw li din mhix problema li għandu jerfa pajjiż waħdu u saħqu li l-komunità internazzjaonli għandha terfa’ r-repsonsabiltà flimkien mat-28 pajjiż tal-Unjoni Ewropea. Il-President qalet li tittama li dan ser jirriżulta f’aktar kollaborazzjoni għall-benefiċċju mhux biss tal-immigranti irregolari u uliedhom iżda ukoll għas-soċjetà Maltija.